The Eras Tour

The Eras Tour הוא סיבוב ההופעות השישי של הזמרת-יוצרת האמריקאית טיילור סוויפט. במהלך ההופעות היא מבצעת בעיקר שירים מאלבומיה האחרונים, Lover, folklore, evermore ו-Midnights, שלא בוצעו בהופעות חיות עקב מגפת הקורונה העולמית. הסיבוב נערך באצטדיונים ברחבי העולם, כשההופעה הראשונה הייתה ב-18 במרץ 2023 בגלנדייל שבאריזונה. הסיבוב כולל הופעות רבות בארצות הברית המתוכננות עד תחילת אוגוסט 2023, ולאחר מכן הופעות במקסיקו, ארגנטינה וברזיל עד סוף 2023. בשנת 2024 מתוכננת סוויפט להופיע ביפן, אוסטרליה וסינגפור, והחל ממאי 2024 מתוכננות כ-48 הופעות באירופה. ההופעה החותמת את סיבוב ההופעות תיערך ב-23 בנובמבר 2024.

סוויפט צפויה להוציא סרט של סיבוב ההופעות לאקרנים בצפון אמריקה הנקרא "Taylor Swift: The Eras Tour", אשר יצא לאור ב-13 באוקטובר 2023.

רקע 
בשנת 2018 קידמה סוויפט את אלבומה השישי, Reputation, ויצאה לסיבוב הופעות עולמי בשם "Taylor Swift's Reputation Stadium Tour". עקב מגפת הקורונה בוטל סיבוב ההופעות השישי המתוכנן שלה, "Lover Fest". ב-30 ביוני 2019 נרכשו המאסטרס על ששת אלבומי האולפן הראשונים של סוויפט, על ידי מנהל המוזיקה סקוטר בראון, כחלק מרכישתו של חברת ביג משין רקורדס, חברת התקליטים לשעבר של סוויפט, עד שחתמה על חוזה הקלטות עם ריפבליק רקורדס בשנת 2019. היא גינתה את העסקה. היא אף הצהירה על כוונתה להקליט מחדש את ששת אלבומי האולפן הראשונים שלה, כאמצעי להשיג בעלות על קטלוג המוזיקה שלה. מאז הוציאה סוויפט לאור שלושה אלבומי אולפן נוספים (folklore, evermore ו-Midnights) ושתי הקלטות חוזרות בשם Fearless (Taylor's Version) ו-Red (Taylor's Version).

במהלך הימים שקדמו ליציאתו של Midnights אישר אתר האינטרנט של סוויפט ב את היציאה לסיבוב ההופעות בעקיפין. הזמנה מוקדמת של האלבום בחנות הבריטית זיכתה את קוניה לגישה מיוחדת לקוד מכירה מוקדמת להופעותיה של סוויפט במדינה. ב-24 באוקטובר הצהירה סוויפט בתוכנית הלילה של ג'ימי פאלון כי היא צריכה לצאת לסיבוב הופעות, וכשיגיע הזמן הנכון היא תעשה זאת.

ב-1 בנובמבר 2022 הודיעה סוויפט ב-Good Morning America ובחשבונות המדיה החברתית שלה שסיבוב ההופעות הבא שלה ייקרא "The Eras Tour". היא תיארה אותו כ"מסע בתקופות המוזיקליות השונות בקריירה שלה". החלק בארצות הברית מורכב מ-52 הופעות בעשרים ערים שונות. הוא יתחיל ב-18 במרץ 2023 בגלנדייל שבאריזונה ויסתיים ב-9 באוגוסט 2023 באינגלווד שבקליפורניה. מופעי החימום של חלק זה הם פאראמור, חיים, פיבי ברידג'רס, ביבדובי, גירל אין רד, מונה, גייל, גרייסי אברמס ואוואן.

הפקה 
הוול סטריט ג'ורנל דיווח כי תקציבו של סיבוב ההופעות השישי במספר של הזמרת הוא מבין היקרים ביותר מסיבובי הופעות אחרים במאה ה-21, בנוסף הוא תיאר את הפקתו כגרנדיוזית.

מוזיקה 
הטור עוצב כמחווה לכל אלבומיה הקודמים של טיילור סוויפט, שנפרשים על פני קריירה של 17 שנים.

בנוסף אנשים בתעשייה הגדירו את סיבוב ההופעות "The Eras" כאחד שמלא בלהיטים עבור אומנית שעדיין נמצאת בשיא ההצלחה המסחרית שלה.

הלהקה הקבועה של סוויפט וזמרות הליווי שלה מלוות אותה לאורך המופע כמו בסיבובי הופעות קודמים של הזמרת, כשאליהם מצטרפים 14 רקדנים.

במה ותאורה 

הבמה שנבנתה עבור סיבוב ההופעות מרשימה בגודלה, כוללת מסך לדים עצום ושני מסכים קטנים באופן יחסי המחוברים לצידי המסך הגדול. לאחר מכן יש את מבנה הבמה עצמו, שעליו רוב הזמן נמצאת הלהקה של טיילור וזמרות הליווי שלה, אל הבמה מתחבר מקטע נוסף בצורת T כשבאמצעו יש מעוין, המקטע דיגיטלי כלול ולאורך המופע ניתן מציג סרטונים ויזואליים שמותאמים לשירים.

בנוסף על אותו מקטע במרכז המעוין קיימים בלוקים אשר עולים ויורדים מתוך הבמה, הבלוקים עצמם דיגיטליים ומוצגים עליהם קטעים ויזואליים, אשר משתנים גם הם במהלך השירים.

אופנה 
התלבושות של טיילור במהלך סיבוב ההופעות זכו לסיקור נרחב, עקב כך שרובן המוחלט עוצבו על ידי מעצבי על. בנוסף קיימים לזמרת מספר פריטי לבוש עבור כל אקט אשר מתחלפים מפעם לפעם.

לטיילור גם יש מיקרופונים מעוצבים אשר אותם היא מתאימה לאקט בו היא נמצאת במהלך המופע.

הצלחה מסחרית 
ביום הראשון למכירה המוקדמת, סיבוב ההופעות המדובר מכר למעלה מ-2.4 מיליון כרטיסים, מה שקבע שיא חדש למספר הכרטיסים הגבוה ביותר שנמכר אי פעם ביום על יד אומן או אומנית.

לפי דיווחים בוצעו כ-14 מיליון הרשמות לסיבוב ההופעות בארצות הברית דרך מנגנון "Verified fan" שמופעל על ידי טיקטמאסטר, מה שהביא לקריסת האתר בעת פתיחת המכירה וגרם לתלונות רבות של מעריצים שהופנו כלפי חברת טיקטמאסטר עקב חוסר התפקוד באתר. בנוסף נרשמו למכירות השונות ברחבי אירופה, דרום אמריקה, אוסטרליה וסינגפור מיליונים רבים, מה שגם באוסטרליה הוביל לקריסת אתר מכירת הכרטיסים במכירה המוקדמת.

מגזין בילבורד העריך כי סיבוב ההופעות יגרוף 591 מיליון דולר בארצות הברית בלבד, מגזין פולסטאר העריך כי סוויפט ב-22 ההופעות הראשונות כבר גרפה למעלה מ-300.8 מיליון דולר.

בנוסף מספר מקורות דיווחו עד כה שבסך הכל הטור צפוי להכניס למעלה ממיליארד דולר, מה שיהפוך אותו לסיבוב ההופעות המכניס ביותר אי פעם.

רשימת השירים (סט ליסט) 

 אקט ראשון - Lover
 "Miss Americana & the Heartbreak Prince"
 "Cruel Summer"
 "The Man"
 "You Need to Calm Down"
 "Lover"
 "The Archer"

 אקט שני - Fearless

  "Fearless"
 "You Belong with Me"
 "Love Story"

 אקט שלישי - Evermore

  "'Tis the Damn Season"
 "Willow"
 "Marjorie"
 "Champagne Problems"
 "Tolerate It"

 אקט רביעי - reputation

 "...Ready for It?"
 "Don't Blame Me"
 "Look What You Made Me Do"

 אקט חמישי - Speak Now

 "Enchanted"

 אקט שישי - RED

 "22"
 "We Are Never Ever Getting Back Together"
 "I Knew You Were Trouble"
 "All Too Well (10 Minute Version)"

 אקט שביעי - folklore

  "Seven" (אינטרו דבור) / "The 1"
 "Betty"
 "The Last Great American Dynasty"
 "August"
 "Illicit Affairs"
 "My Tears Ricochet"
 "Cardigan"

 אקט שמיני - 1989

  "Style"
 "Blank Space"
 "Shake It Off"
 "Wildest Dreams"
 "Bad Blood"

 אקט תשיעי - סט אקוסטי, שני שירים מתחלפים בכל מופע.
  שיר הפתעה ראשון
 שיר הפתעה שני

 אקט עשירי - Midnights

  "Lavender Haze"
 "Anti-Hero"
 "Midnight Rain"
 "Vigilante Shit"
 "Bejeweled"
 "Mastermind"
 "Karma"

הופעות

קישורים חיצוניים

ביאורים

הערות שוליים 

סיבובי הופעות מ-2023
סיבובי הופעות של טיילור סוויפט
סיבובי הופעות באמריקה הצפונית
סיבובי הופעות בארצות הברית
סיבובי הופעות בצרפת